Gratis velkankerskanderings nou beskikbaar(Foto: Velkankervereniging van Suid-Afrika) Op 1 September sal dermatoloë reg oor Suid-Afrika gratis velkankerskanderings doen as deel van die Skin Cancer Foundation of South Africa (SCFSA) se nasionale velkanker-skandering-dag. Dr. Marc Roscher, een van die dermatoloë wat aan hierdie dag deelneem, sê hulle wil op die dag veral mense uitnooi wat onder normale omstandighede nie velkankerskanderings kan bekostig nie, om deel te neem. “Velkanker is een van die gevaarlikste kankers wat pasiënte reg oor die wêreld raak, maar dit het die voordeel dat ŉ kenner dit maklik met die oog kan identifiseer. Dit beteken ook ŉ mens kan jou eie vel nagaan vir letsels wat nie voorheen daar was nie of wat nie daar hoort nie.” Roscher sê die doeltreffendste manier om jou vel gesond te hou, is deur vroeë diagnose en behandeling deur ŉ dermatoloog. Dit is dan ook waarom dermatoloë op 1 September saamspan om hierdie gratis skanderings te doen. Alle dermatoloë wat aan die dag deelneem, kan by skincancerfoundation.co.za/ gevind word. Wenke om jou vel teen die son te beskerm deur SCFSA Die son veroorsaak inflammasie in die vel en te veel blootstelling kan verskeie komplikasies veroorsaak, waarvan velkanker een is. Beskerm jouself só teen die son se skadelik strale: